'दबंग 3' का नया गाना 'नैना लड़े हुआ रिलीज, तो बॉलीवुड एक्टर बोले- ऐसे गाने फिल्म को रोज रोज...  
'दबंग 3' का नया गाना 'नैना लड़े हुआ रिलीज
बॉलीवुड एक्टर ने इस पर किया ट्वीट
खूब वायरल हो रहा है उनका ट्वीट
सलमान खान (Salman Khan) की फिल्म 'दबंग 3' (Dabangg 3) का नया गाना 'नैना लड़े' (Naina Lade) बीते दिनों रिलीज हुआ. इस सॉन्ग को फैन्स खूब पसंद भी कर रहे हैं. इस गाने पर बॉलीवुड एक्टर और प्रोड्यूसर कमाल आर खान (Kamaal R Khan) ने भी रिएक्शन दिया है, जो खूब सुर्खियों में है. अपनी बेबाकी के लिए मशहूर कमाल आर खान ने इस संबंध में लिखा: "एक और 20 साल पुराना टाइप गाना. ऐसे सॉन्ग फिल्म को रोज-रोज तबाह कर रहे हैं".  कमाल आर खान (KRK) के इस ट्वीट पर यूजर्स भी जमकर रिएक्शन दे रहे हैं.

This is one more 20 years old type song #NainaLade of film #Dabangg3! These crap songs are killing the film Day by day. https://t.co/XTN9zkDYwP

सलमान खान (Salman Khan) के गाने नैना लड़े' (Naina Lade) को एक दिन 53 लाख से ज्यादा व्यूज मिल चुके हैं. वहीं एक्टर कमाल आर खान (Kamaal R Khan) की बात करें तो उन्होंने फिल्म 'देशद्रोही' (Deshdrohi) से बॉलीवुड की दुनिया में अपना कदम रखा था. इस फिल्म के अलावा वह 'बिग बॉस 3' (Bigg Boss 3) में भी एक चर्चित चेहरा थे. इसके अलावा कमाल आर खान अपने ट्वीट्स को लेकर भी खूब चर्चा में रहते हैं. उनके ट्वीट समसामयिक मुद्दों के साथ ही बॉलीवुड की गतिविधियों से जुड़े भी होते हैं. खास बात तो यह है कि कमाल आर खान के ट्वीट सोशल मीडिया पर वायरल भी होत हैं, साथ ही लोग इसपर जमकर अपना रिएक्शन भी देते हैं.



बता दें कि प्रभुदेवा द्वारा निर्देशित, 'दबंग 3' (Dabangg 3) सलमान खान फिल्म्स के बैनर तले बनी है. इस फिल्म में सलमान खान (Salman Khan) के साथ सोनाक्षी सिन्हा (Sonakshi Sinha), किच्चा सुदीप और साईं मांजरेकर जैसे कलाकार भी अहम भूमिका में दिखाई देंगे. ये फिल्म 20 दिसंबर 2019 में रिलीज के लिए तैयार है. 'दबंग 3' भारत में कई भाषाओं में रिलीज होने वाली सलमान खान की पहली फिल्म होगी. इस फिल्म को लेकर फैन्स में काफी एक्साइटमेंट है.